CELEX: 62009CJ0454
Language: bg
Date: 2011-10-13 00:00:00
Title: Решение на Съда (пети състав) от 13 октомври 2011 г. # Европейска комисия срещу Италианска република. # Неизпълнение на задължения от държава членка - Държавни помощи - Помощ в полза на New Interline SpA - Възстановяване. # Дело C-454/09.

Решение на Съда (пети състав) от 13 октомври 2011 г. – Комисия/Италия
      (Дело C‑454/09)
      „Неизпълнение на задължения от държава членка — Държавни помощи — Помощ в полза на New Interline SpA — Възстановяване“
      1.                     Иск за установяване на неизпълнение на задължения — Неспазване на решение на Комисията, свързано с държавна помощ — Задължение
            за възстановяване на предоставените помощи — Срок за възстановяване (член 88, параграф 2 ЕО и членове 226 ЕО и 249 ЕО) (вж.
            точки 34 и 37)
      2.                     Помощи, предоставяни от държавите — Възстановяване на неправомерна помощ — Предприятия, които са получатели на помощи и са
            обявени в несъстоятелност — Включване на помощите в списъка на вземанията, за да се възстанови предишното положение (член 88,
            параграф 2 ЕО) (вж. точки 35 и 36)
      3.                     Иск за установяване на неизпълнение на задължения — Неспазване на решение на Комисията, свързано с държавна помощ — Правни
            основания за защита — Поставяне под въпрос на законосъобразността на решението — Недопустимост — Граници — Несъществуващ акт
            (член 88, параграф 2, втора алинея ЕО и членове 226 ЕО, 227 ЕО, 230 ЕО и 232 ЕО) (вж. точка 41)
      Предмет 
      
         
               Неизпълнение на задължения от държава членка — Неприемане в предвидения срок на всички необходими разпоредби за съобразяване
                  с членове 2, 3 и 4 от Решение 2008/697/ЕО на Комисията от 16 април 2008 година относно държавна помощ C 13/07 (ex NN 15/06
                  и N 734/06), приведена в действие от Италия в полза на New Interline (нотифицирано под номер C (2008) 1321)
               
            Диспозитив 
      
         
                  1)
               
               
                  
               
               
                  	Като не е приела в определения срок всички необходими мерки за осигуряване на изпълнението на Решение 2008/697/ЕО на Комисията
                     от 16 април 2008 година относно държавна помощ C 13/07 (ex NN 15/06 и N 734/06), приведена в действие от Италия в полза на
                     New Interline, Италианската република не е изпълнила задълженията си по член 249, четвърта алинея ЕО, както и по членове 2
                     и 3 от посоченото решение.
                  
               
            
         
                  2)
               
               
                  
               
               
                  	Осъжда Италианската република да заплати съдебните разноски.